Christian Endeavor-bevegelsen
Store norske leksikon,Religion og filosofi,Religioner og livssyn,Kristendom,Kristne trossamfunn
Christian Endeavor-bevegelsen er en kristen ungdomsbevegelse. Den oppstod i USA i 1880-årene som en pietistisk opposisjon mot KFUM. I Norge ble bevegelsen kalt Menighetsbevegelsen. Bevegelsen søkte å samle unge mennesker på basis av helhjertet overgivelse til Jesus og forpliktelse til bønn og bibellesning.
Det amerikanske forbundet ble organisert i 1885, og herfra nådde bevegelsen Storbritannia i 1887, Tyskland i 1894 og Norge i 1905. I Norden fikk Christian Endeavor-bevegelsen bare betydning i Finland og Norge, hvor den hadde en ivrig talsmann i sogneprest Hans Bernhoft Klæboe. I de senere årtier har bevegelsen gjort seg mindre gjeldende. Les mer i Store norske leksikon Religion i USA Religion i Norge kristendom